Diari Oficial de la Generalitat Valenciana


Sumari del DOGV 7567, del 09-07-2015 (2015/6113)

RESOLUCIÓ de 18 de juny de 2015, de la Direcció General d'Avaluació Ambiental i Territorial, per la qual s'ordena la publicació de la resolució de no sotmetiment a avaluació d'impacte ambiental corresponent a l'expedient 26/13-AIA Alcoi.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7567

Data del DOGV
:   09-07-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6113


Data del document
:   18-06-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * impacte ambiental

RESOLUCIÓ de 18 de juny de 2015, de la Direcció General d'Avaluació Ambiental i Territorial, per la qual s'ordena la publicació de la resolució de no sotmetiment a avaluació d'impacte ambiental corresponent a l'expedient 26/13-AIA Alcoi. [2015/6113]  
De conformitat amb l'article 17 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental, el qual establix la publicació en el Diari Oficial de la Comunitat Valenciana de la resolució de no sotmetiment a avaluació d'impacte ambiental, resolc:  
  
Únic  
Publicar en el Diari Oficial de la Comunitat Valenciana la resolució de no sotmetiment a avaluació d'impacte ambiental corresponent a l'expedient 26/13-AIA Alcoi.  
  
«Resolució  
Expedient: 26/8247-UHF.  
Projecte: apartament turístic rural Mas del Pare Sant.  
Localització: parcel·la 22, polígon 28, partida Llacunes d'Alcoi (Alacant).  
Promotor: Carlos Bataller Richart.  
Autoritat substantiva: Ajuntament d'Alcoi.  
Antecedents  
Objecte i característiques més rellevants del projecte  
L'objecte del projecte és obtindre la llicència ambiental de l'activitat de turisme rural al Mas del Pare Sant a la partida Llacunes, núm. 11 del terme municipal d'Alcoi (Alacant).  
El Mas del Pare Sant és un edifici existent legalment i habitat que té dos plantes, una planta baixa i un primer pis, per a condicionar a ús residencial públic amb una ocupació màxima prevista de 24 persones, 12 en cada planta de l'edifici.  
Té accés rodat, que es realitza a través de dos carreteres CV-797 i CV-795 amb bon ferm asfaltat i transitat.  
La masia compta amb subministrament d'energia elèctrica, aigua potable de la xarxa municipal, retirada dels residus d'origen domèstic pel servici d'arreplega de fems municipal. Els combustibles utilitzats són: gas butà en les dos cuines i gasoil-C en la calefacció de l'edifici.  
  
Per a eliminar les aigües residuals d'ús domèstic (lavabos, llavador, cuina,) es preveu una depuradora pròpia d'oxidació biològica. Les aigües ja tractades van a un depòsit estanc que es buida periòdicament amb un camió cisterna. L'única obra que es realitzarà és una rasa d'uns 5,8 metres de llarga, perpendicular a la façana oest de l'edifici, on anirà la canonada que canalitza les aigües domèstiques al sistema de tractament (plànol núm. 5).  
Tramitació administrativa  
El 5 de març de 2013 es rep de l'Ajuntament d'Alcoi la documentació de l'expedient de sol·licitud de llicència ambiental (E/774.07.00253/08), a petició de Carlos Bataller Richart, per a l'activitat de turisme rural al Mas del Pare Sant situat a la partida Llacunes, número 11, parcel·la 22 del polígon 28, als efectes de la legislació d'impacte ambiental.  
En la dita documentació consten el projecte de l'activitat, un succint document d'avaluació de l'impacte de l'activitat, el certificat de compatibilitat urbanística de l'Ajuntament, resultats d'informació pública sense cap al·legació presentada, i la Resolució del Servici Territorial d'Urbanisme, de 2 d'abril de 2012, sobre l'activitat turística rural de no sotmetiment a DIC.  
El 19 d'abril de 2013 el director general d'Avaluació Ambiental i Territorial emet un informe en el qual es determina traslladar la documentació del referent expedient (26/8560-XSR) a la Direcció Territorial d'Alacant, per tindre la competència delegada, per a emetre l'estimació d'impacte ambiental corresponent.  
El 17 de febrer de 2014 es rep, del Servici Territorial de Medi Ambient de la Direcció Territorial d'Alacant, l'expedient d'estimació d'impacte ambiental número 15/6639-UJM relatiu al projecte d'un apartament turístic rural per mitjà d'adequació de l'edificació existent, a la partida Llacunes, parcel·la 22, del polígon 28, al municipi d'Alcoi promogut per Carlos Bataller Richart, a fi que es realitze i confeccione l'esmentada estimació d'impacte ambiental atés que no hi ha tècnic per a la seua realització. Formen part d'este expedient la documentació següent:  
  
- Estudi d'integració paisatgística (EIP) còpia en blanc i negre;  
- Ampliació d'informació al projecte i a l'estudi d'impacte ambiental;  
- Informe de la Secció Forestal, de data 13 de novembre de 2013;  
- Resolució de valoració preliminar de repercussions sobre la Xarxa Natura 2000, de data 22 de novembre de 2013, dictada pel director territorial de la Conselleria d'Infraestructures, Territori i Medi Ambient a Alacant, de conformitat amb el Decret 60/2012, de 5 d'abril, del Consell, pel qual es regula el règim especial d'avaluació i d'aprovació, autorització o conformitat de plans, programes i projectes que puguen afectar la Xarxa Natura 2000 (DOCV 10.04.2012);  
  
- Informes en matèria de paisatge referit a l'apartament turístic rural, de dates 14 de novembre de 2013, 11 d'agost de 2014 i 1 d'octubre de 2014;  
- Informe de la secció de qualitat ambiental, de data 20 de desembre de 2013, i l'informe sobre el risc d'inundació, de data 24 de gener de 2014, emés pel Servici d'Ordenació del Territori d'esta conselleria.  
  
El 19 de febrer de 2015, per mitjà de nota interna a la Subdirecció General del Medi Natural, se sol·licita informe en relació amb la necessitat d'estimació d'impacte ambiental en aplicació del Decret 121/2004, de 16 de juliol, del Consell de la Generalitat, pel qual s'aprova el Pla d'Ordenació dels Recursos Naturals (PORN) i la revisió del Pla Rector d'Ús i Gestió (PRUG) del Parc Natural del Carrascar de la Font Roja, atés que l'edificació que es destinarà per a l'activitat turística rural es troba en l'àmbit de dit parc natural.  
  
Es va rebre el 17 d'abril de 2015, en resposta a la sol·licitud, l'informe de 23 de març de 2015, del tècnic mitjà d'espais naturals protegits.  
  
Informes resultants a les consultes  
- La secció forestal informa que la masia es troba sobre terrenys classificats com a no forestals, segons la Llei 3/1993, Forestal de la Comunitat Valenciana, i que no afecta forests públiques ni vies pecuàries; que l'exercici de l'activitat seria compatible ja que està resolt l'accés rodat a la masia i la depuració d'aigües residuals, i les instal·lacions de canonades, depòsit i depuradora de les quals es troben sobre terrenys no forestals. Considera, quant a les possibles afeccions ambientals, que s'han de donar garanties del buidatge del depòsit estanc que conté les aigües residuals depurades per mitjà de camió cisterna, de manera que no hi haja cap tipus d'abocament al medi; que s'haurà de fer menció expressa a la deposició dels residus sòlids generats en contenidors que hauran de ser arreplegats pel servici municipal d'arreplega de fems, i que no es podran realitzar activitats nocturnes sense la comunicació i autorització, si és procedent, pel personal de gestió del parc natural.  
  
- En la resolució de valoració preliminar de repercussions sobre la Xarxa Natura 2000 s'establix que:  
La parcel·la ocupada pel projecte es troba afectada per la zona ZEPA denominada serres de Mariola i de la Font Roja.  
És destacable esta zona ZEPA, a més de la seua importància, per la quantitat d'espècies d'aus presents de l'annex I de la Directiva 79/40/CEE com la merla de cua blanca i la gralla de bec vermell, per les importants poblacions d'aus rapaces que alberga com l'àguila marcenca europea, àguila reial, àguila cuabarrada, àguila petita calçada, falcó pelegrí i duc.  
També la parcel·la afecta el LIC serres de Mariola i Carrascar de la Font Roja els hàbitats més interessants del qual, d'acord amb la Directiva 92/43/CEE relativa a la conservació d'hàbitats naturals i de flora i fauna silvestre, corresponen a les formacions forestals (boscos de Quercus ilex i Q. Rotundifolia, 9340 i boscos ibèrics de Q. Faginea, 9240) i als matolls (matolls arborescents amb Juniperus, 5210; matolls encoixinats oromediterranis, 4090), encara que també han de destacar-se els pastius anuals de Thero-Brachypodietea (\*6220). Altres hàbitats a mencionar, a pesar de la seua presència més restringida, són els rius mediterranis (3280), els brolladors petrificants (\*7220), pendents rocosos calcícoles (8210), fleixars termòfils de Fraxinus angustifolia (91B0) i les galeries de Nerio-Tamaricetea (92D0).  
  
Segons el promotor del projecte no hi ha obres noves, excepte una rasa de 5,8 metres perpendicular a la façana nord-oest de l'edificació que es realitza sobre una esplanada existent en direcció als cultius, és a dir, sobre terrenys degradats, per la qual cosa no afecta absolutament l'estat de conservació dels hàbitats que van justificar la designació com a zona LIC i ZEPA.  
Es determina que el projecte no tindrà efectes apreciables sobre la Xarxa Natura 2000, i en conseqüència, no ha de sotmetre's a avaluació detallada dels seus efectes sobre la Xarxa Natura 2000, d'acord amb el que establixen els articles 6 i 7 del Decret 60/2012, de 5 d'abril.  
- El Servici d'Infraestructura Verda i Paisatge d'esta conselleria en el seu informe favorable a l'estudi d'integració paisatgística del projecte de turisme rural que adequa l'edifici existent en la parcel·la 22 del pol. 28 al municipi d'Alcoi (Alacant), emés en data 1 d'octubre de 2014, arreplega, com a mesura d'integració paisatgística, el manteniment del mosaic agroforestal en què s'inserix l'actuació.  
- La secció de qualitat ambiental considera acceptable el projecte, sempre que es complisca:  
- Per a l'aigua de consum humà allò que s'ha estipulat en l'article 10.2 del Reial Decret 140/2003 i l'annex III del Reial Decret 865/2003, i s'haurà d'instal·lar, si fóra necessari, un dispositiu automàtic de cloració que garantisca la presència contínua en l'aigua de l'agent desinfectant a la concentració prevista, i que dosifique sobre una recirculació de l'aigua del depòsit amb un cabal del 20 % del seu volum en una hora.  
  
- Que realitze les condicions que establix la normativa municipal per als residus sòlids urbans generats que retiraran el Servici Municipal.  
  
- Quant a la destinació final de les aigües residuals tractades en la depuradora d'oxidació total, en el cas que es requerisca reutilitzar-se per a reg s'haurà d'obtindre la preceptiva autorització de la Confederació Hidrogràfica del Xúquer; mentres que si la seua destinació és el buidatge, per mitjà de camions cisterna, este haurà d'estar autoritzat degudament.  
- Respecte a la prevenció i correcció de la generació de sorolls i vibracions es tindrà en compte el que establix la Llei 7/2002, de la Generalitat Valenciana de Protecció Contra la Contaminació Acústica, i el Decret 266/04 pel qual s'establixen les Normes de Prevenció i Correcció de la Contaminació Acústica, en relació amb activitats, instal·lacions, edificacions, obres i servicis, així com la normativa municipal.  
  
- El Servici d'Ordenació del Territori d'esta conselleria informa que el projecte de l'activitat proposada en les parcel·les 22 i 23 del polígon 28 d'Alcoi (Alacant) no es troben afectades pel risc d'inundació, d'acord amb el que establixen els documents normatius del PATRICOVA.  
- De la Subdirecció General de Medi Natural, el tècnic d'espais naturals protegits informa que, segons el Decret 121/2004, de 16 de juliol, del Consell de la Generalitat, la parcel·la núm. 22 del polígon 28 del terme municipal d'Alcoi (partida Llacunes), es troba dins de l'àrea d'amortiment d'impactes delimitada pel PRUG encara que fora del parc natural i, únicament en relació amb la normativa referida d'espais naturals protegits, no és necessària la realització d'estimació d'impacte ambiental.  
Marc normatiu  
El projecte proposat no es troba inclòs en els supòsits inclosos en el Decret 162/1990, pel qual es va aprovar el Reglament per a l'execució de la Llei 2/1989, d'Impacte Ambiental de la Comunitat Valenciana, ni la legislació concurrent.  
No obstant això, l'article 3.b del Reial Decret Legislatiu 1/2008, pel qual es va aprovar el text refós de la Llei d'Impacte Ambiental de projectes, determina que haurà d'adoptar-se una decisió sobre la necessitat de sotmetre al procediment d'avaluació d'impacte ambiental en la forma prevista en la dita llei, els projectes públics o privats no inclosos en l'annex I que puguen afectar directament o indirectament els espais de la Xarxa Natura 2000.  
La dita decisió, d'acord amb l'article 17 del Reial Decret Legislatiu 1/2008, s'adoptarà prèvia consulta a les administracions públiques afectades per la realització del projecte, tenint en compte els criteris de l'annex III.  
Anàlisi del projecte segons els criteris de l'annex III del Reial Decret Legislatiu 1/2008:  
El present projecte consistix a condicionar per a ús de turisme rural una edificació existent de dos plantes el Mas del Pare Sant, en l'entorn del Parc Natural del Carrascar de la Font Roja. Esta edificació amb una superfície útil total d'uns 440 m², és una masia tradicional en estat habitable, en la qual no es realitzaran cap tipus d'obres que modifiquen l'edifici o la parcel·la que ocupa, i es deixarà tot en el seu estat actual.  
  
La masia està ben comunicada amb accés rodat a través de dos carreteres CV-797 i CV-795, que distava 7,8 km del nucli urbà d'Alcoi per la CV-797, i compta amb subministrament d'energia elèctrica, aigua potable, arreplega de fems pel servici municipal, tractament de les aigües residuals d'ús domèstic en depuradora d'oxidació biològica i l'efluent resultant de la qual es porta a un depòsit estanc que es buida periòdicament amb un camió cisterna.   
L'activitat turística rural a desenrotllar en la dita edificació, a nivell de la normativa urbanística municipal vigent, està permesa per les normes aplicables a eixos terrenys que tenen la qualificació de sòl no urbanitzable de protecció forestal i paisatgística.  
Respecte a l'espai natural protegit del Parc Natural del Carrascar de la Font Roja (Decret 121/2004, de 16 de juliol, del Consell de la Generalitat), la masia es troba en l'àrea delimitada d'amortiment d'impactes fora del parc, més concretament en la zona agroforestal que, com indica el nom, correspon a una zona d'àrees abancalades de cultius amb extensions irregulars boscoses.  
En canvi, la parcel·la ocupada per la masia es troba afectada per la zona ZEPA denominada serres de Mariola i de la Font Roja i el LIC serres de Mariola i Carrascar de la Font Roja, espais de la Xarxa Natura els hàbitats de major interés de què, així com algunes de les espècies més importants de fauna i flora que alberguen, es donen a conéixer en la resolució de valoració preliminar de repercussions sobre la Xarxa Natura 2000, emesa el 22 de novembre de 2013 pel director territorial d'esta conselleria per al present projecte.  
Així doncs, en zona altament cavallonada on alternen àrees agrícoles, antigues o en ús, amb la vegetació natural forestal distribuïda en forma de mosaic, es localitza la masia objecte del projecte, en una àrea de tipus agrícola i amb zona de bosc molt pròxima. Les masses boscoses del seu entorn tenen un 75 % de cobertura arbòria formada pel pi blanc (Pinus halepensis), principalment, i Quercus ilex, que és acompanyat d'un estrat arbustiu o sotabosc d'espècies típiques mediterrànies com el coscoll, argilagues, romer blanc, ginebre, arç alb, timó, [?]  
De les possibles accions que incidisquen negativament en el medi natural derivades del projecte de turisme rural en el Mas del Pare Sant, edificació aïllada i habitada amb tots els servicis (llum, aigua, gas, calefacció, arreplega de fems i tractament d'aigües residuals proposat), són importants la generació dels residus i sobretot les aigües residuals d'origen domèstic. Estos efectes es minimitzen i es realitza el següent:  
  
- Els residus sòlids assimilables a urbans es depositen en un contenidor per a ser retirats pel servici de fems municipal.  
- Les aigües residuals d'origen domèstic generades, hi seran tractades en una depuradora d'oxidació biològica i retirades per un camió cisterna periòdicament. Per a la canalització de les aigües residuals dels lavabos a la depuradora s'ha de realitzar una rasa de 5,8 metres de llarga.  
Atés que la construcció de la rasa es realitza sobre una esplanada existent al nord-oest de la masia en direcció als cultius, és a dir, sobre terrenys degradats, per la qual cosa no afecta absolutament l'estat de conservació dels hàbitats que van justificar la designació com a zona LIC i ZEPA.  
En la resolució de valoració preliminar de repercussions sobre la Xarxa Natura 2000, es determina que el projecte no tindrà efectes apreciables sobre la Xarxa Natura 2000, i en conseqüència no ha de sotmetre's a avaluació detallada dels seus efectes sobre la Xarxa Natura 2000, d'acord amb el que establixen els articles 6 i 7 del Decret 60/2012, de 5 d'abril.  
El promotor de l'apartament turístic rural tindrà en compte complir amb allò que ha establit la legislació següent:  
- Per a l'aigua de consum humà allò que han estipulat l'article 10.2 del Reial Decret 140/03 i l'annex III del Reial Decret 865/03, s'ha d'instal·lar, si fóra necessari, un dispositiu automàtic de cloració que garantisca la presència contínua en l'aigua de l'agent desinfectant a la concentració prevista, i que dosifique sobre una recirculació de l'aigua del depòsit amb un cabal del 20 % del seu volum en una hora.  
- Que complisca les condicions que establix la normativa municipal per als residus sòlids urbans generats que retiraran el servici municipal.  
  
- Quant a la destinació final de les aigües residuals tractades en la depuradora d'oxidació total, en el cas que es requerisca reutilitzar per a reg, s'haurà d'obtindre l'autorització preceptiva de la Confederació Hidrogràfica del Xúquer; mentres que si la seua destinació és el buidatge per mitjà de camions cisterna, estes hauran d'estar degudament autoritzades.  
- Pel que fa a la prevenció i correcció de la generació de sorolls i vibracions es tindrà en compte el que establix la Llei 7/2002, de la Generalitat Valenciana, de Protecció contra la Contaminació Acústica, i el Decret 266/04, pel qual s'establixen les normes de Prevenció i Correcció de la Contaminació Acústica, en relació amb activitats, instal·lacions, edificacions, obres i servicis, així com la normativa municipal.  
  
Consideracions jurídiques:  
L'article 15 del Decret 47/2015, de 17 d'abril, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribuïx a la Direcció General d'Avaluació Ambiental i Territorial la competència sobre avaluació ambiental estratègica i de projectes.  
Segons allò que s'ha exposat es resol:  
  
Primer  
No sotmetre al procediment d'avaluació d'impacte ambiental, segons la secció 1a del Reial Decret Legislatiu 1/2008, pel qual es va aprovar el text refós de la Llei d'Avaluació d'Impacte Ambiental de Projectes, el Projecte d'apartament turístic rural Mas del Pare Sant, sítia en la parcel·la 22 del polígon 28, partida Llacunes, número 11 d'Alcoi (Alacant), promogut per Carlos Bataller Richart, d'acord amb l'avaluació d'impacte ambiental practicada segons la secció 2a del capítol II del Reial Decret Legislatiu 1/2008, i tenint en compte que amb el compliment dels condicionants de l'apartat segon de la present resolució el projecte no causarà impactes adversos significatius.  
  
Segon  
El projecte s'efectuarà d'acord amb els condicionants següents:  
  
1. El promotor garantirà el buidatge del depòsit estanc que conté les aigües residuals depurades per mitjà de camió cisterna, de manera que no hi haja cap tipus d'abocament al medi, així com la retirada dels llots per empreses gestores autoritzades. En el cas que es requerisca reutilitzar per a reg les aigües residuals tractades haurà d'obtindre la preceptiva autorització de la Confederació Hidrogràfica del Xúquer.  
2. Realitzar les condicions que establix la normativa municipal per als residus sòlids urbans generats i estos seran retirats pel servici municipal.  
3. Es complirà, per a l'aigua de consum humà, allò que s'ha estipulat en l'article 10.2 del Reial Decret 140/2003 i l'annex III del Reial Decret 865/03, i s'haurà d'instal·lar, si fóra necessari, un dispositiu automàtic de cloració que garantisca la presència contínua en l'aigua de l'agent desinfectant a la concentració prevista, i que es dosifique sobre una recirculació de l'aigua del depòsit amb un cabal del 20 % del seu volum en una hora.  
4. Respecte a la prevenció i correcció de la generació de sorolls i vibracions es tindrà en compte el que establix la Llei 7/2002, de la Generalitat Valenciana, de Protecció contra la Contaminació Acústica, i el Decret 266/2004, pel qual s'establixen les normes de Prevenció i Correcció de la Contaminació Acústica, en relació amb activitats, instal·lacions, edificacions, obres i servicis, així com la normativa municipal.  
  
5. Les activitats nocturnes no es podran realitzar sense la comunicació i autorització, si és procedent, pel personal de gestió del parc natural.  
  
6. Es compliran els condicionants ambientals d'altres autoritzacions o informes sectorials en matèria de prevenció d'incendis, amb la sol·licitud prèvia a l'òrgan competent de la Conselleria de Governació, o altres que s'emeten després de la present resolució.  
  
Tercer  
D'acord amb el que disposa l'article 17 del Reial Decret Legislatiu 1/2008 anteriorment citat, la present resolució es notificarà i es farà pública, i s'haurà d'entendre's que això no eximix el promotor de l'obtenció de les autoritzacions que resulten legalment exigibles, així com del compliment de tots els preceptes legals que siguen aplicables.  
  
  
Quart  
Notificar a les persones interessades que contra la present resolució, per ser un acte de tràmit, no es pot interposar cap recurs, sense perjuí que puguen utilitzar-se els mitjans que en defensa dels seus drets s'estimen pertinents.  
  
València, 21 de maig de 2015.- El director general d'Avaluació Ambiental i Territorial: Juan Giner Corell.»  
  
València, 18 de juny de 2015.- El director general d'Avaluació Ambiental i Territorial: Juan Giner Corell.